Oficiālais Vēstnesis L 186 , 21/07/1994 Lpp. 0020 - 0021

Speciālizdevums somu valodā: Nodaļa 2 Sējums 12 Lpp. 0124

Speciālizdevums zviedru valodā: Nodaļa 2 Sējums 12 Lpp. 0124



Komisijas Regula (EK) Nr. 1785/94 (1994. gada 19. jūlijs) par preču klasifikāciju, kas ietvertas kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas Līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistisko nomenklatūru un par kopējiem muitas tarifiem [1], kurā jaunākie grozījumi izdarīti ar Komisijas Regulu (EK) Nr. 1706/94 [2], un jo īpaši ar tā 9. pantu, tā kā: (1) Lai nodrošinātu vienotu kombinētās nomenklatūras piemērošanu, kas pievienota šai regulai, ir jāpieņem pasākumi attiecībā uz šīs regulas pielikumā minēto preču klasifikāciju. (2) Regulā (EEK) Nr. 2658/87 ir izklāstīti vispārējie noteikumi par kombinētās nomenklatūras tulkošanu, un tie attiecas arī uz jebkuru citu nomenklatūru, kas daļēji vai pilnībā balstās uz to vai ar kuru pievieno jebkurus papildus apakšpunktus un kura ir izveidota, izmantojot īpašus Kopienas noteikumus, lai piemērotu tarifus vai citus ar preču tirdzniecību saistītus pasākumus. (3) Ievērojot minētos vispārējos noteikumus, šai regulai pievienotās tabulas 1. slejā uzskaitītās preces ir jāklasificē atbilstoši 2. slejā norādītajiem attiecīgajiem KN kodiem, pamatojoties uz 3. slejā minēto. (4) Šajā regulā paredzētie pasākumi atbilst Muitas kodeksa komitejas Tarifu un statistikas nomenklatūras nodaļas atzinumam, IR PIEŅĒMUSI ŠO REGULU. 1. pants Pievienotās tabulas 1. slejā aprakstītās preces tagad kombinētajā nomenklatūrā tiek klasificētas atbilstoši minētās tabulas 2. slejā norādītajiem attiecīgajiem KN kodiem. 2. pants Šī regula stājas spēkā trešajā dienā pēc tā publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir piemērojams visās dalībvalstīs. Briselē, 1994. gada 19. jūlijā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 180, 14.7.1994., 17. lpp. -------------------------------------------------- PIELIKUMS Preču apraksts | Klasifikācija pēc KN koda | Pamatojums | (1) | (2) | (3) | 1."Sintētiskais rutils", kas apdedzināšanas rezultātā iegūts no ilmenīta, apstrādāts ar sālsskābi un kalcinēts, pēc svara satur aptuveni 95 % titāna dioksīda, aptuveni 2 % divdzelzs trioksīda un aptuveni 1 % silīcija dioksīda. Tas tiek piedāvāts smilškrāsas pulvera veidā | 26140010 | Klasifikācija kombinētās nomenklatūras tulkošanai ir noteikta pēc 1. un 6. Vispārīgās normas noteikumiem, 26. nodaļas 2. piezīmes un pēc KN kodu 2614 un 26140010 apraksta. Kristāliskās struktūras izmaiņas radušās vienīgi apdedzināšanas un kalcinēšanas procesu rezultātā, kas minēti saskaņotās sistēmas 26. nodaļas vispārējās paskaidrojošās piezīmēs | 2.Emulģētais aģents, kas sastāv no taukskābju mono- un diglicerīdu mono-un dia-acetilvīnskābes esteru maisījuma (E 472 (e)) | 38239087 | Klasifikācija kombinētās nomenklatūras tulkošanai ir noteikta pēc 1. un 6. Vispārīgās normas noteikumiem, 38. nodaļas 1. b) piezīmes un pēc KN kodu 3823, 382390 un 38239087 apraksta | --------------------------------------------------